Οι ***Παρενέργειες*** (αγγλικά: *Side Effects*) είναι ένα νέο-νουάρ-ψυχολογικό θρίλερ του 2013 σκηνοθετημένο από τον Στίβεν Σόντερμπεργκ από ένα σενάριο γραμμένο από τον Σκοτ Z. Μπερνς. Στην ταινία πρωταγωνιστούν οι Τζουντ Λο, Ρούνι Μάρα, Κάθριν Ζέτα-Τζόουνς και Τσάνινγκ Τέιτουμ. Η ταινία αφορά τις διακλαδώσεις ενός γεγονότος ακολουθώντας μία νεαρή γυναίκα που της έχουν συνταγογραφηθεί αντικαταθλιπτικά φάρμακα.

Οι *Παρενέργειες* κυκλοφόρησαν στις Ηνωμένες Πολιτείες στις 8 Φεβρουαρίου του 2013.

Πλοκή
-----

Ο σύζυγος της Έμιλυ Τέιλορ (Ρούνι Μάρα) Μάρτιν (Τσάνινγκ Τέιτουμ) αποφυλακίζεται αφού εξέτισε μία τετραετή ποινή φυλάκισης για αθέμιτη χρήση εμπιστευτικών πληροφοριών. Λίγο αργότερα η Έμιλυ οδηγεί το αυτοκίνητό της πάνω σε ένα τσιμεντένιο τοίχο σε μία προφανή απόπειρα αυτοκτονίας. Ο Τζόναθαν Μπανκς (Τζουντ Λο), ο ανατεθειμένος της ψυχίατρος, φοβάται για την ασφάλειά της αλλά συμφωνεί με το εξιτήριό της από το νοσοκομείο όσο αυτή παρακολουθεί συχνά συνεδρίες μαζί του.

Η Έμιλυ δοκιμάζει μία σειρά αντικαταθλιπτικών θεραπειών με εκλεκτικούς αναστολείς επαναπρόσληψης σεροτονίνης αλλά καμία από αυτές δεν λειτουργεί. Ο Τζόναθαν έρχεται σε επαφή με την προηγούμενη ψυχίατρο της Έμιλυ, τη Βικτώρια (Κάθριν Ζέτα-Τζόουνς), η οποία προτείνει στον Τζόναθαν να δώσει στην Έμιλυ ένα νέο φάρμακο που λέγεται Αμπλίξα. Ο Τζόναθαν είναι απρόθυμος να δώσει στην Έμιλυ το πειραματικό φάρμακο μέχρι αυτή να προσπαθήσει να αυτοκτονήσει για δεύτερη φορά προσπαθώντας να πηδήξει σε μία αποβάθρα του υπόγειου σιδηρόδρομου. Το φάρμακο λειτουργεί, επιτρέποντας στην Έμιλυ να λειτουργεί κανονικά εκτός από περιστασιακά υπνοβατικά επεισόδια, μία παρενέργεια του φαρμάκου. Ένα βράδυ μαχαιρώνει το Μάρτιν μέχρι θανάτου ενώ υπνοβατούσε.

Η Έμιλυ προσάγεται σε δίκη και ο Τζόναθαν πολεμά για την αθώωσή της. Κριτικάρεται δημοσίως για ψηλάφηση της υπόθεσης της Έμιλυ, και οι συνάδελφοί του υποθέτουν ότι έχει γίνει απρόσεκτος λόγω του βαρύ φόρτου εργασίας του. Η Έμιλυ τελικά συμφωνεί να επικαλεστεί παράνοια: δηλώνεται όχι ένοχη υπό την προϋπόθεση ότι θα μείνει σε ένα ψυχιατρικό ίδρυμα μέχρι να απαλλαχθεί από έναν ψυχίατρο.

Λόγω της κακής δημοσιότητας της υπόθεσης η καριέρα του Τζόναθαν καταστρέφεται. Ωστόσο ξεκινά να καθαρίσει το όνομά του και ανακαλύπτει στοιχεία ότι όχι μόνο η Έμιλυ επινόησε τις απόπειρες αυτοκτονίας της αλλά ότι ενεπλάκη σε μία εγκληματική συνωμοσία με τη Βικτώρια. Ο Τζόναθαν παίρνει συνέντευξη την Έμιλυ αφού χορήγησε κάτι που ισχυρίστηκε ότι είναι ορός αλήθειας. Η Έμιλυ συμπεριφέρεται σαν να ήταν μεθυσμένη από το φάρμακο, το οποίο εν αγνοία της είναι στην πραγματικότητα εικονικό φάρμακο. Αυτό επιβεβαιώνει τις υποψίες του Τζόναθαν. 

Όταν ο Τζόναθαν αντιμετωπίζει τη Βικτώρια με τα ευρήματά του, αυτή ταχυδρομεί φωτογραφίες στη σύζυγο του Τζόναθαν υπονοώντας ότι αυτός είχε ερωτική σχέση με την Έμιλυ: η σύζυγος του Τζόναθαν και ο θετός του γιος τον αφήνουν. Ο Τζόναθαν καταφέρνει να στρέψει την Έμιλυ και τη Βικτώρια εναντίον τη μία στην άλλη χρησιμοποιώντας νομικά μέσα για να αποτρέψει την επικοινωνία μεταξύ τους και κάνοντας την κάθε μία να πιστέψει ότι η συνεργάτης της την έχει πουλήσει στον Τζόναθαν για μία καλύτερη συμφωνία. 

Η Έμιλυ αποκαλύπτει τις διεργασίες της πλοκής στον Τζόναθαν: απολάμβανε την πλούσια ζωή και μισούσε το Μάρτιν που προκάλεσε το χαμό της. Ειδικά πήγε στη Βικτώρια για συμβουλές καθώς αυτή, επίσης, είχε εγκαταλειφθεί από το σύζυγό της και οι δυο τους ξεκίνησαν μία λεσβιακή σχέση. Δίδαξαν η μία στην άλλη τις λειτουργίες του οικονομικού κόσμου και της απομίμησης ψυχιατρικών διαταραχών. Τότε πήγαν να επεξεργαστούν μέσα για να μιμηθούν τις παρενέργειες του Αμπλίξα ώστε να χειραγωγήσουν τις τιμές των μετοχών του κατασκευαστή του φαρμάκου και του ανταγωνιστή του, επιτρέποντας στο δίδυμο να γίνει πλούσιο κατά τη διαδικασία.

Ο Τζόναθαν συμφωνεί να απελευθερώσει την Έμιλυ από την ψυχιατρική κλινική υπό τη φροντίδα του. Φορώντας κοριό αυτή αμέσως επανενώνεται με τη Βικτώρια, η οποία παραδέχεται τις λεπτομέρειες της πλοκής στην Έμιλυ. Η Βικτώρια συλλαμβάνεται για συνωμοσία σε διάπραξη φόνου αλλά η Έμιλυ, λόγω της διπλής διακινδύνευσης, δεν μπορεί πλέον να θεωρείται εγκληματικά υπεύθυνη για τη συμμετοχή της στο φόνο του Μάρτιν. 

Ως αντίποινα για το ρόλο της Έμιλυ στην πλοκή, ο Τζόναθαν, ο οποίος ακόμα τεχνικά επιβλέπει την κατάστασή της, της συνταγογραφεί μία σειρά περιττών φαρμάκων με σοβαρές παρενέργειες, απειλώντας να την στείλει πίσω στην κλινική αν αρνηθεί. Έξαλλη η Έμιλυ κομπάζει για όλα όσα έχει κάνει για να αποφύγει να σταλεί στη φυλακή για το θάνατο του Μάρτιν. Εν αγνοία της η μητέρα του Μάρτιν, η δικηγόρος της και ένας αξιωματικός της αστυνομίας βρίσκονται όλοι έξω από το δωμάτιο και ακούν την ομολογία. Η αστυνομία παίρνει την Έμιλυ υπό επιτήρηση και την στέλνει πίσω στη ψυχιατρική πτέρυγα. 

Στην τελική σκηνή ο Τζόναθαν έχει ανακτήσει την κανονική του ζωή με τη σύζυγό του και το θετό του γιο. Η Έμιλυ κάθεται στην πτέρυγα, κοιτάζοντας κατηγορηματικά έξω από το παράθυρο. Ένας ψυχιατρικός νοσηλευτής ρωτά την Έμιλυ πως αισθάνεται. Αυτή απαντά απαθώς λέγοντας, "Καλύτερα. Πολύ καλύτερα."

Πρωταγωνιστές
-------------

* Τζουντ Λο ως Δρ. Τζόναθαν Μπανκς
* Ρούνι Μάρα ως Έμιλυ Τέιλορ
* Κάθριν Ζέτα-Τζόουνς ως Δρ. Βικτώρια Σίμπερτ
* Τσάνινγκ Τέιτουμ ως Μάρτιν Τέιλορ
* Βινέσσα Σόου ως Ντέιντρι Μπανκς
* Αν Ντόουντ ως μητέρα του Μάρτιν
* Πόλυ Ντρέιπερ ως αφεντικό της Έμιλυ
* Ντέιβιντ Κοστάμπιλ ως Καρλ Μίλμπανκ
* Μέιμι Γκάμερ ως Κέιλα Μίλμπανκ

Διανομή ρόλων
-------------

Αρχικά, η Μπλέικ Λάιβλι πρώτη προτάθηκε για τον πρωταγωνιστικό ρόλο. Ωστόσο, αργότερα αναφέρθηκε ότι η Ρούνι Μάρα θα την αντικαθιστούσε. Η Κάθριν Ζέτα-Τζόουνς επίσης προσγείωσε το ρόλο της Δρ. Βικτώρια Σίμπερτ. Αυτή είναι η τρίτη συνεργασία ανάμεσα στο Σόντερμπεργκ και την ηθοποιό, κατόπιν των *Traffic* (2000) και *Η Συμμορία των Δώδεκα* (2004).

Παραπομπές
----------

1. ↑  "Thomas Newman to Score Steven Soderbergh's 'The Bitter Pill'". *FilmMusicReporter.com*. Retrieved July 14, 2012.
2. ↑  «*SIDE EFFECTS* (15)». *British Board of Film Classification*. 5 Φεβρουαρίου 2013. Ανακτήθηκε στις 5 Φεβρουαρίου 2013.
3. ↑
4. ↑
5. ↑  "Open Road Sets Steven Soderbergh's 'Bitter Pill' For February 8, 2013 Release". *Deadline.com*. Retrieved July 14, 2012.
6. ↑  «Vinessa Shaw In Talks To Join Steven Soderbergh's 'Bitter Pill'». *Deadline.com*. 27 Μαρτίου 2012. Ανακτήθηκε στις 12 Απριλίου 2012.
7. ↑  Lyttelton, Oliver (9 Ιανουαρίου 2012). «Exclusive: Blake Lively, Jude Law & Channing Tatum Will Lead Steven Soderbergh's 'The Side Effects'». *indieWire*. Αρχειοθετήθηκε από το πρωτότυπο στις 16 Ιανουαρίου 2013. Ανακτήθηκε στις 19 Ιανουαρίου 2012.
8. ↑  Fleming, Mike (30 Ιανουαρίου 2012). «Rooney Mara Takes Lead In Steven Soderbergh's 'Side Effects'». *Deadline.com*. Ανακτήθηκε στις 4 Φεβρουαρίου 2012.
9. ↑  Fleming, Mike (24 Ιανουαρίου 2012). «Catherine Zeta-Jones Joins Steven Soderbergh's 'Side Effects'». *Deadline.com*. Ανακτήθηκε στις 4 Φεβρουαρίου 2012.

Εξωτερικοί σύνδεσμοι
--------------------

* *Παρενέργειες*  στην IMDb
* *Παρενέργειες* στο Box Office Mojo
* *Παρενέργειες* στο Rotten Tomatoes
* *Παρενέργειες* στο Metacritic
* "Γερμανική κριτική στο filmfutter.com

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |